Source: http://ec.europa.eu/civiljustice/comp_crime_victim/comp_crime_victim_fin_et.htm
Timestamp: 2017-01-19 18:41:56+00:00
Document Index: 6448936

Matched Legal Cases: ['kohus ', 'Kohus ', 'kohus ', 'kohus ', 'kohus ', 'kohus ', 'kohus ']

Euroopa Komisjon - Euroopa Justiitsvõrgustik - Kuriteoohvritele hüvitise maksmine - Soome
Viimati muudetud: 17-07-2007
Kuriteoohvritele hüvitise maksmine - SoomeKäesolevat lehekülge ei eksisteeri enam. See on praegu ajakohastamisel ning selle võib hiljem leida Euroopa e-õiguskeskkonna portaalist.
Viimased muudatused vaata inglise vōprantsuse keeles - - SISUKORD
Kuriteoga põhjustatud kahju hüvitamine süüdlase poolt 1.1.
Millistel tingimustel ma saan esitada süüdistatava vastu kohtusse kahju hüvitamise nõude (kriminaalmenetlus)? 1.2.
Kuidas ma pean oma nõude vormistama (märkima kogusumma ja/või täpsustama kahjud eraldi)? 1.5.
Kas mul on õigus saada õigusabi enne kohtumenetlust ja/või selle ajal? 1.6.
Millised tõendid pean ma esitama nõude toetuseks? 1.7.
Kui kohus määrab hüvitise, kas mina kui kuriteoohver võin saada eriabi kohtuotsusega määratud hüvitise sissenõudmiseks süüdlaselt? 2.
Kas see võimalus on piiratud teatavat liiki kuriteo ohvritega? 2.3.
Kas see võimalus on piiratud ohvritega, kes on kandnud teatavat liiki kahju? 2.4.
Kas kuriteo tagajärjel surnud kannatanu sugulased või ülalpeetavad võivad saada hüvitist? 2.5.
Kas hüvitise saamise õigus on piiratud teatud kodakondsusega või teatavas riigis elavate isikutega? 2.6.
Kas ma võin taotleda hüvitist Soomes, kui kuritegu pandi toime teises riigis? Kui jah, siis millistel tingimustel? 2.7.
Kas kuriteost politseile teatamine on vajalik? 2.8.
Kas on vaja oodata politseiuurimise või kriminaalmenetluse tulemuste selgumist, enne kui ma võin taotluse esitada? 2.9.
Kui süüdlane on tuvastatud, kas on vaja kõigepealt proovida saada hüvitist süüdlaselt? 2.10.
Kui süüdlast ei ole tuvastatud või süüdi mõistetud, kas on siiski võimalik hüvitist saada? Kui jah, siis millised tõendid tuleb oma taotluse toetuseks esitada? 2.11.
Kas hüvitise taotluse esitamine on ajaliselt piiratud? 2.12.
Milline kahju mulle hüvitatakse? 2.13.
Kas on miinimum- ja/või maksimumsumma, mis võidakse välja mõista? 2.15.
Kas hüvitis, mille ma olen saanud või võin saada sama kahju eest teistest allikatest (näiteks kindlustus), arvatakse riigilt saadavast hüvitisest maha? 2.16.
Kas on olemas veel muid kriteeriume, mis võivad mõjutada minu võimalusi hüvitist saada või hüvitise arvutamise viisi, näiteks minu enda käitumine kahju põhjustanud sündmuse ajal? 2.17.
Kust ma saan vajalikud vormid ja lisateavet kahju hüvitamise taotluse esitamise kohta? Kas on olemas eraldi telefoninumber või veebileht, mida kasutada? 2.19.
Kas mul on õigus saada taotluse esitamiseks menetlusabi? 2.20.
Kuhu tuleb taotlus saata? 2.21.
Kas on olemas ohvrite tugiorganisatsioon, kes võiks anda edasist abi? 1. Kuriteoga põhjustatud kahju hüvitamine süüdlase poolt
1.1. Millistel tingimustel ma saan esitada süüdistatava vastu kohtusse kahju hüvitamise nõude (kriminaalmenetlus)?
Kahju hüvitamise nõude saab esitada
kriminaalmenetluse käigus. Kahju hüvitamise nõuet menetletakse tavaliselt
koos süüdistusega, kuid seda on võimalik käsitleda ka eraldi kohtumenetluses.
Nõue tuleks võimaluse korral esitada
kohtueelse uurimise ajal. Politsei on kohustatud selles etapis kindlaks
tegema, kas kannatanul on mingeid nõudeid. Prokurör on tavaliselt kohustatud
kannatanu nõudel esitama kahju hüvitamise nõude samaaegselt süüdistuse
esitamisega. Sellist kohustust siiski ei ole, kui nõue on ebaselge jne.
Nõue tuleb esitada kirjalikult prokurörile
või – kui asi on juba kohtus arutusel – kohtule.
1.4. Kuidas ma pean oma nõude vormistama (märkima kogusumma ja/või täpsustama kahjud eraldi)?
Kahju hüvitamise nõue peaks olema
võimalikult üksikasjalik. Nõudes tuleb täpsustada kahju liik (nt varakahju,
isikukahju, ravikulud jne) ning kahju suurus.
1.5. Kas mul on õigus saada õigusabi enne kohtumenetlust ja/või selle ajal?
On küll, kui on täidetud riigi õigusabi
saamise tingimused. Kui need tingimused on täidetud, võib õigusabi anda nii
kohtueelseks uurimiseks kui ka kohtumenetluseks. Lisaks võib kuriteoohvritele
alati määrata advokaadi, kelle teenuste eest tasub riik, kui kannatanu suhtes
on toime pandud seksuaalkuritegu (karistusseadustiku 20. peatükk) või kui
süüdlane on kannatanu lähedane ja kohtuasi seondub karistusseadustiku 21.
peatüki osades 1–6 sätestatud tapmise või tervisekahjustuse tekitamisega (nt
tapmiskatse või kallaletung raskendavatel asjaoludel).
1.6. Millised tõendid pean ma esitama nõude toetuseks?
Nõudele tuleb lisada kõik kirjalikud
tõendid tekitatud kahju või selle suuruse kohta. Oluline on siiski lisada
nõudele arstitõendid, kuludokumendid jne. Kohus hindab tõendi asjakohasust
iga juhtumi puhul eraldi. Kui tekkinud kahju suuruse kohta puuduvad piisavad
tõendid, hindab kohus kahju suurust.
1.7. Kui kohus määrab hüvitise, kas mina kui kuriteoohver võin saada eriabi kohtuotsusega määratud hüvitise sissenõudmiseks süüdlaselt?
Avaldus kohtuotsuse täitmiseks esitatakse täitevametile, kes osutab avalduse vormi täitmisel abi. Avalduse võib saata ka e-posti teel. Avalduse vormi saab (soome keeles) aadressil: http://www.oikeus.fi/6558.htm (vali „Ulosottoasiatâ€�, „Ulosottohakemus – Tuomiota tai päätöstä edellyttävät asiatâ€�). Täitevametile tuleb lisaks avaldusele esitada kohtuotsus või selle ametlikult tõestatud koopia. Avalduse võib esitada niipea, kui kohus on otsuse teinud; seetõttu ei ole vaja oodata, kuni otsus on lõplik.
On küll. Taotlused adresseeritakse
Riigikassale.
2.2. Kas see võimalus on piiratud teatavat liiki kuriteo ohvritega?
Üldiselt on ainus tingimus see, et
tervisekahjustus või muu kahju põhjustati kuriteoga. Liiklusõnnetuste eest
siiski hüvitist ei maksta. Liiklusõnnetus tähendab seda, et isikukahju või
varakahju põhjustati mootorsõiduki juhtimisega liikluses. Hingelise valu eest
makstakse hüvitist näiteks vaid juhul, kui selle põhjuseks on isikuvabaduse
vastane süütegu või seksuaalkuritegu.
2.3. Kas see võimalus on piiratud ohvritega, kes on kandnud teatavat liiki kahju?
Üldiselt mitte. Osas 2.12 on loetletud need kahju liigid, mille eest on Soomes võimalik hüvitist saada.
2.4. Kas kuriteo tagajärjel surnud kannatanu sugulased või ülalpeetavad võivad saada hüvitist?
Surnud isikule eriti lähedastel
isikutel on õigus saada hüvitist hingelise valu eest. Üldiselt loetakse eriti
lähedaseks abikaasade ning alaealise ja vanema vahelist suhet.
Kui surnud isik vastutas
ülalpidamise eest, saab hüvitist isik, kellel oli õigus saada surnud isikult
elatist või lastetoetust. Sel juhul võrdub hüvitis summaga, mida see isik
oleks tõenäoliselt saanud surnud isikult. Nendele isikutele makstavast
hüvitisest, kellel on õigus elatist saada, arvatakse maha erinevates
pensioniseadustes sätestatud pensionid.
Lisaks võib mõistlikku hüvitist maksta ka
matusekulude katteks.
2.5. Kas hüvitise saamise õigus on piiratud teatud kodakondsusega või teatavas riigis elavate isikutega?
Üldjuhul makstakse hüvitist Soomes
toimepandud kuriteo eest, nii et hüvitise saamiseks õigustatud isiku
kodakondsus ei ole tähtis. Soome riik ei maksa siiski erilise põhjuseta
hüvitist juhul, kui nii süüdlane kui ka kannatanu viibisid teo toimepaneku
ajal Soomes ajutiselt ja lühikest aega.
2.6. Kas ma võin taotleda hüvitist Soomes, kui kuritegu pandi toime teises riigis? Kui jah, siis millistel tingimustel?
Kui kuritegu pandi toime väljaspool
Soomet, on Soome riigilt võimalik nõuda hüvitist vaid isikukahju eest ja
Üks tingimus on see, et kuriteoohver oli
teo toimepaneku ajal Soome alaline elanik. Tal on õigus saada hüvitist, kui
ta viibis välismaal töö või õppimise tõttu või muul sarnasel põhjusel.
Hüvitist võib maksta ka muudel juhtudel, kui seda loetakse põhjendatuks. 2.7. Kas kuriteost politseile teatamine on vajalik?
Ei ole. Siiski, kui politseile ei ole
kuriteost teatatud ja politsei ei ole sellest muul viisil teada saanud,
makstakse hüvitist vaid juhul, kui selleks on eriline põhjus.
2.8. Kas on vaja oodata politseiuurimise või kriminaalmenetluse tulemuste selgumist, enne kui ma võin taotluse esitada?
Taotluse võib esitada varem. Riigikassa
siiski tavaliselt ootab, kuni esimese astme kohus on teinud otsuse, et
taotluse esitajal on õigus saada tekitatud kahju eest vastutavalt isikult
kahjutasu, või kui on tehtud otsus mitte esitada süüdistust teo toimepanija
vastu. Kui süüdistust teo toimepanija vastu ei ole esitatud kuue kuu jooksul
pärast seda, kui politsei sai teada kuriteo toimepanekust, võib riigikassa
teha otsuse.
2.9. Kui süüdlane on tuvastatud, kas on vaja kõigepealt proovida saada hüvitist süüdlaselt?
2.10. Kui süüdlast ei ole tuvastatud või süüdi mõistetud, kas on siiski võimalik hüvitist saada? Kui jah, siis millised tõendid tuleb oma taotluse toetuseks esitada?
Ka sellisel juhul võib esitada hüvitise saamise taotluse (vt osad 2.7 ja 2.8). Dokumendid peavad siiski tõendama, et kahju põhjustati kuriteoga. Tõendina esitatakse tavaliselt politsei kohtueelse uurimise materjalid või kohtuotsus. Nende puudumisel tuleb esitada muud usaldusväärsed dokumendid. Oluline on hinnang, kas kuriteo toimepaneku asjaolusid saab lugeda usaldusväärseteks või mitte.
2.11. Kas hüvitise taotluse esitamine on ajaliselt piiratud?
saamiseks tuleb esitada kirjalik taotlus kümne aasta jooksul pärast kuriteo
toimepanekut. Riigikassa võib erilisel põhjusel vaadata läbi ka hiljem
2.12. Milline kahju mulle hüvitatakse?
Soomes võib riiklikest vahenditest maksta hüvitist järgmiste kahju liikide eest:isikukahju ravikulud ja muud tervisekahjustusega seotud kulud füüsiline valu ja kannatusvalu ja kannatusega võrreldav hingeline valu, tingimusel et füüsilist väärtalitust on võimalik meditsiiniliselt tõendadaalaline invaliidsus või puue, samuti alaline kosmeetiline puue – saamata jäänud tulu kahjustatud riided ja muud igapäevased tarbeesemed, prillid ja hambaproteesidhingeline valu (piirangute kohta vt osa 2.2) varakahju selle eest võib hüvitist saada, kuid kahju peab olema tekitanud isik, kes on paigutatud raviasutusse või kellelt on muul viisil võetud vabadus. Varakahju eest võib hüvitist saada diskretsiooni alusel ka mõnes teises olukorras.kohtukulud, kui asja on arutatud kohtus ja taotluse esitajale on makstud riiklikest vahenditest ka muud hüvitist mõistlikud matusekulud.
Hüvitise suuruse arvutamise kohta
õigusnormid puuduvad. Seetõttu kasutab Riigikassa hüvitise suuruse hindamisel
ühetaolisi kriteeriume ja arvestab iga konkreetse juhtumi iseärasusi.
Riigikassal on olemas soovituslikud tabelid vaid hüvitise maksmiseks valu ja
kannatuse ning alalise invaliiduse ja puude ning kosmeetilise puude eest.
Nendes tabelites määratakse hüvitise suurus tervisekahjustuse raskuse,
näiteks puude kestuse, haiglas viibimise kestuse, saadud ravi ulatuse jne
alusel. Riigikassa ei ole hüvitise suuruse hindamisel seotud otsusega, mida
kohus on hüvitise kohta teinud.
2.14. Kas on miinimum- ja/või maksimumsumma, mis võidakse välja mõista?
Üldise piirangu kohaselt ei maksta hüvitist juhul, kui maksmisele kuuluv summa on alla 34 euro.Kehtiva Soome õiguse kohaselt on maksimumsummad järgmised (pärast 1. jaanuari 2003 toime pandud kuritegude puhul): saamata jäänud tulu ja elatise eest 125 eurot päevas saamata jäänud elatise eest määratakse hüvitise suurus kokkuleppe või kohtuotsusega surnud isikule, eriti lähedasele isikule makstav hüvitis 3700 eurot isikukahju eest ei tohi hüvitis ühe juhtumi kohta ületada 51 000 eurot varakahju eest 25 500 eurot.
2.15. Kas hüvitis, mille ma olen saanud või võin saada sama kahju eest teistest allikatest (näiteks kindlustus), arvatakse riigilt saadavast hüvitisest maha?
Jah. Summad, mis kuuluvad maksmisele kahju
kandnud isikule mõne muu õigusakti alusel, arvatakse riiklikust hüvitisest
maha. Lisaks arvatakse maha kindlustuslepingu alusel saadud hüvitis.
Kahjutasu, mida peab maksma süüdlane, arvatakse maha vaid tegelikult makstud
summa ulatuses.
2.16. Kas on olemas veel muid kriteeriume, mis võivad mõjutada minu võimalusi hüvitist saada või hüvitise arvutamise viisi, näiteks minu enda käitumine kahju põhjustanud sündmuse ajal?
Riiklikest vahenditest makstavat hüvitist võib korrigeerida, kui kahju kannatanud isik on sellele kuidagi kaasa aidanud. Hüvitist võib korrigeerida ka juhul, kui kahju tekkimisele on kaasa aidanud mõni muu, kahju põhjustanud teost sõltumatu olukord.
Varakahju eest ei maksta hüvitist ilma erilise põhjuseta, kui kahju saanud isik ei olnud mõjuva põhjuseta võtnud tavapäraseid ettevaatusabinõusid või vara kindlustanud süüdlane ja kahju saanud isik elasid teo toimepaneku ajal samas leibkonnas.
Ettemaksu on võimalik maksta, kui hüvitise
kohta otsuse tegemine on edasi lükatud ja taotluse esitajal on ilmselt õigus
hüvitist saada.
2.18. Kust ma saan vajalikud vormid ja lisateavet kahju hüvitamise taotluse esitamise kohta? Kas on olemas eraldi telefoninumber või veebileht, mida kasutada?
Lisateavet on võimalik saada Riigikassalt (vt osa 2.20).
2.19. Kas mul on õigus saada taotluse esitamiseks menetlusabi?
Taotluse võib isik esitada ise; kui
taotluse esitamisel on abi vaja, võib seda osutada Riigikassa.
Õigusnõustamise kulude eest makstakse riiklikest vahenditest mõistlikku
hüvitist, kui taotluse esitaja vabastati kohtumenetluse kulude kandmisest.
Hüvitist võib maksta ka mõistlike taotluse esitamise kulude katmiseks, kui
asja ei ole kohtus arutatud, kuid taotluse esitaja vastab tasuta
kohtumenetluse tingimustele.
2.20. Kuhu tuleb taotlus saata?
State TreasurySörnäisten Rantatie 13P.O. BOX 68FIN-00531 Helsinki, FINLANDtel. +358 9 77 251
faks +358 9 772 5334www.valtiokonttori.fi - - www.statetreasury.fi - - 2.21. Kas on olemas ohvrite tugiorganisatsioon, kes võiks anda edasist abi?
Rikosuhripäivystys (Victim Support Finland) – ohvriabiorganisatsioon - - tel. +358 203-16116Raiskauskriisikeskus Tukinainen (Rape Crisis Centre Tukinainen) – vägistatute kriisikeskus - - tel. +358 800-97895rošüür „Kui olete kuriteoohver” („If you become a victim of a crime”) justiitsminiteeriumi veebileheküljel aadressil: - - « Kuriteoohvritele hüvitise maksmine - Üldteave | Soome - Üldteave »